|  |  |
| --- | --- |
| Datum: 17/3 – 2011 | **Projekt POSODOBITEV KURIKULARNEGA PROCESA**  **NA OSNOVNIH ŠOLAH IN GIMNAZIJAH** |

**Vmesna navodila za projektne time za kurikularne povezave in timsko poučevanje glede izvajanja delavnic v kolektivu**

Povzemamo nekaj dogovorov, ki zadevajo aktivnosti s kolektivom in pripravo primerov in ki se nanašajo na: ugotavljanje kompleksnih dosežkov, ekskurzije kot povezovalni element KP in projektni pristop v povezavi s TP.

1. PT za TP priporočamo, da delavnico (ki je bila zasnovana kot **refleksija primerov projektnega pristopa** v povezavi s timskim poučevanjem) ob **priložnosti izvedete v kolektivu** ali z zainteresiranimi kolegi (morda pred začetkom novega šolskega leta). Izvedbo lahko zvežete z ozaveščanjem o ekskurziji kot povezovalnem elementu KP, za kar se usposabljajo PT za KP.  Poročila ni treba pošiljati. Delovni list priredite svojim potrebam (a seveda ohranite njegovo osnovno sporočilo in glavne elemente).

Hkrati vas želimo spodbuditi, da tudi **primere projektnega pristopa, ki ste jih nadgrajevali na aprilskih delavnicah, po potrebi še »doma« nadgradite v skladu s kontinuumom projektnega učenja (delovni list) in jih nato obesite** v spletno učilnico. Po potrebi se tudi za te primere (podobno kot za ugotavljanje kompleksnih dosežkov) lahko dogovorimo za kritično prijateljevanje in vzajemno komentiranje ali pa celo konzultacije. V SU lahko obešate tudi primere, ki bodo nastali kasneje. Če imate v zvezi z lastnimi ali drugimi primeri vprašanja, jih lahko dodate primerom.

1. PT za KP priporočamo, da delavnico (ki je bila zasnovana kot **refleksija primerov ekskurzij** kot KP s pomočjo delovnega lista) ob **priložnosti izvedete v kolektivu** ali z zainteresiranimi kolegi (morda pred začetkom novega šolskega leta ali pred načrtovanjem novega kroga ekskurzij). Izvedbo lahko zvežete z ozaveščanjem o vlogi in naravi projektnega dela, za kar se usposabljajo PT za TP.  Poročila ni treba pošiljati. Delovni list priredite svojim potrebam (a seveda ohranite njegovo osnovno sporočilo in glavne elemente).

Hkrati vas želimo spodbuditi, da tudi **primere ekskurzij, ki ste jih nadgrajevali na marčevskih delavnicah, po potrebi še »doma« nadgradite v skladu s kriteriji kakovostne KP (delovni list) in jih nato obesite** v spletno učilnico. Po potrebi se tudi za te primere (podobno kot za ugotavljanje kompleksnih dosežkov) lahko dogovorimo za kritično prijateljevanje in vzajemno komentiranje ali pa celo konzultacije. V SU lahko obešate tudi primere, ki bodo nastali kasneje. Če imate v zvezi z lastnimi ali drugimi primeri vprašanja, jih lahko dodate primerov.

1. Glede dogovorjenih aktivnosti v zvezi z ugotavljanjem kompleksnih dosežkov pa sporočamo:

* Da je **nov rok za izvedbo delavnice, pošiljanje poročila o izvedeni delavnici in obešanje primera(ov) opisnih kriterijev in opisnikov (po možnosti za kompleksne dosežke) 15.5.**
* Cilj delavnic s kolektivom ni rešiti vse dileme z opisnimi kriteriji in opisniki oz. naučiti kolege snovati le-te, ampak samo **ZAČETNA REFLEKSIJA** o tem, kako je obstoječe opisne kriterije in opisnike (za kompleksnega dosežke, lahko na predmetni, ne nujno na medpredmetni ravni) mogoče izboljšati glede na opomnik v delovnem listu.
* Če menite, da takšna začetna refleksija za vaš kolektiv ni primerna, ker ste glede izdelave opisnih kriterijev in opisnikov že zelo vešči, ali pa če se – nasprotno – čutite popolnoma nekompetentne za to temo, potem to sporočite vodji projekta (Zori) in se lahko dogovorimo za **konzultacije** ali kakšno drugo rešitev, da ne boste doživeli v kolektivu zavrnitve. V takem primeru lahko **izjemoma z izvedbo delavnice počakate tudi do našega jesenskega (konec septembra ali začetek oktobra) posveta**, kjer se boste imeli možnost v delavnicah še bolje pripraviti in jo izvedete po njem.
* Naj pa še enkrat spomnimo, da člani našega projektnega tima praviloma ne izvajamo delavnic ali seminarjev v kolektivu namesto vas, saj je poudarek v tem projektu na notranjem »multiplikatorstvu«, opolnomočenju šol in kolegialnem učenju in prijateljevanju. Za izvedbo delavnic ali kakšne druge aktivnosti ali dileme pa nudimo vso potrebno podporo in konzultacije vam - projektnim timom. Na temo opisnih kriterijev in opisnikov je za kolektiv moč naročiti tudi seminarje iz rednega kataloga SSS ali pa se dogovoriti s katerim od multiplikatorjev usposobljenih za ta izziv.

1. Vsak mesec od 15.5. dalje bo redakcijska skupina našega projektnega tima obešene primere pregledala in praviloma enkrat mesečno podala povratno informacijo nanje. Komentirate pa jih lahko tudi drug drugemu. Povratna informacija naj bo obzirna, konstruktivna in spodbudna, a hkrati takšna, da tistemu, ki jo prejema, omogoča, da se premakne naprej oz. da se izboljša.
2. Glede na to, da ste poročali, da imate glede opisnih kriterijev in opisnikov veliko dilem, priporočamo, da se v timu (v dogovoru z ravnateljem in kolektivom – morda na sami delavnici) odločite, kako daleč želite s to aktivnostjo iti:

- ali želite predvsem na najbolj splošni ravni razčistiti, kako je s preverjanjem in ocenjevanjem v KP (kar smo bolj kot ne naredili s prvim posvetom na to temo, vi pa z vašimi prvimi delavnicami v tem šolskem letu)

- ali želite to priložnost hkrati izrabiti tudi za temeljno refleksijo kolektiva (ali aktivov) o tem, kako – »tehnično oz. metodološko gledano« - snujete opisne kriterije in opisnike in kaj lahko pri tem izboljšate (tu zadošča naš delovni list od zadnjič)

- ali pa želite v temeljit in poglobljen strateški pristop celotnega kolektiva tudi v zvezi z vsebinskimi oz. taksonomskimi vidiki snovanja kriterijev in opisnikov (v povezavi z načrtovanimi rezultati) nasploh, ne le v zvezi s KP (za ta namen pa boste verjetno morali poglobiti znanje, čemur bo deloma služil jesenski posvet in pa »predmetne« študijske skupine).

Glede na to, za kaj se boste odločili, se boste tudi lažje odločili, kaj od tega, kar vam ponujamo, izbrati, kaj poglobiti, o čem pa se le informirati in kako časovno razmejiti aktivnosti, povezane s tem.

Da pa bi vas kot time za KP in TP podprli pri tistem, za kar ste prvenstveno namenjeni, bomo na jesenskem posvetu skušali izhajati iz vaših potreb in bomo – po dogovoru z vami – pripravili delavnično zasnovan posvet, na katerem bomo

**iz vaših primerov, ki se zbirajo v SU, pripravili nabor vzorčnih primerov (pa tudi tipičnih pomanjkljivosti)** za najbolj pogoste situacije oz. dejavnosti za ugotavljanje dosežkov v KP in TP (tako kot smo to že počeli v prejšnjem ESS obdobju in kar ste nam predlagali, da ponovno uvedemo). Že vmes pa bomo primere komentirali in zainteresiranim timom po potrebi nudili konzultacije.

Razmišljamo tudi o **festivalu primerov**, ki bo posebej vključeval tudi primere za ta naš izziv, ki bi sledil predvidoma januarja, nato pa bi končno nadaljevali z nadgradnjo KP in TP, pri čemer boste program do 2013. leta pomagali sooblikovati vi – v skladu z vašimi potrebami.Če imate še vi kakšne ideje, sugestije ali pripombe, se nam oglasite in bomo skupaj iskali rešitve.